Arkán Mágus

A királyi mágusok vagy rúnamágiában vagy átlagos mágiában jeleskednek. Képességeikkel távolról pusztítják az ellent, míg közelharcban pajzsokkal és különleges botjaikkal védik magukat. Mint minden mágusnak, nekik is elengedhetetlen kellékük a varázskönyv, melybe a rúnáikat vagy igéiket jegyzik fel.

*"Úgy hallottam, hogy a Királyi Máguskör levelező tanfolyamot hirdetett tavaly. A pletykák szerint a jelentkezők száz százaléka belehalt a Pusztítás Rúnájába..."* - Guido von Wald, hivatali írnok

Faj: Ember,  Tünde, Sötét Tünde

Használható fegyverek: Varázskönyv, Embermágus-bot

## Tulajdonságok

**Páncélzat:** könnyű

**Mágia:** nagyon erős

**Védekezés:** közepes

**Támadás:** közepes-gyenge

**Sebesség:** gyenge

## Képességek

**Név:**  Archanischer geschoss / Árkán lövedék

**Szint:** 1.

**Ár:** Árkánmágusok kezdéskor megkapják, 1000 váltó

**Leírás:**Egy sima pajzzsal védhetetlen mágikus lövedék. Könnyű vágásokat okoz, nem emészt sok energiát és várakozási idő nélkül ismételhető.

**Név:**  Zeitraum krümmen / Térgörbítés

**Szint:** 2.

**Ár:** 1500 váltó

'*L**eírás:  '***Meggörbíti a teret az ellenfél körül, amivel sebessége felére lassítja azt. Fél percig tart.

**Név:**  Dranieren / Elszívás

**Szint:** 3.

**Ár:** 2000 váltó

**Leírás:**  Az ellenfél varázserejét csökkenti, majd az elvett mennyiség egy részét a saját varázserődhöz adja. Nincs fizikai sebzés, de mágusok ellen nagyon hatékony. Szint\*10% varázserőt lop.

**Név:**Schützen / Védelem

**Szint:** 4.

**Ár:** 2500 váltó

**Leírás:**  Egy pajzsot von maga köré, mely véd a mágia ellen, és átjárhatatlan fizikailag is. A mágus szintjével megegyező támadások ellen effektív, azonban két támadás után szertefoszlik.

**Név:**  Archanischer strahl /  Árkánsugár

**Szint:** 5.

**Ár:** 3000 váltó

**Leírás:**  A mágus egy erős mágiasugarat lő maga elé egy sávba, ami több célpontot is sebezhet. Minél erősebb a mágus (vagy épp minél több varázserőt használt fel hozzá), annál szélesebb a sugár.

**Név:**  Gegenzauber /  Ellenvarázs

**Szint:** 6.

**Ár:** 3500 váltó

**Leírás:**  Egy különleges varázslat, ami az ellenfél éppen elhasznált mágiáját szünteti meg mielőtt kifejtené a hatását. Óránként használható, és legfeljebb a mágus szintjénél kettővel nagyobb varázslat semlegesítésére képes.

**Név:**  Blinzeln / Ugrás

**Szint:** 6.

**Ár:** 3500 váltó

**Leírás:** A mágus nekirugaszkodik, majd egy szemvillanásnyi idővel később eltűnve öt méterrel előrébb jelenik meg, akadályokon áthatolva. Óránként egyszer kivitelezhető.

**Név:**  Doppel /  Másolat

**Szint:** 7.

**Ár:** 4000 váltó

**Leírás:**  Rövid időre egy, a mágustól megkülönböztethetetlen klónt hoz létre, ami nem képes sebzést okozni vagy varázslatokat kivitelezni, csak beszélni, és ha sebzés érné, szertefoszlik. A mágus a tudatával irányíthatja, és legfeljebb fél óráig van jelen.

**Név:**  Gedankweiterleitung / Gondolattovábbítás

**Szint:** 7.

**Ár:** 4000 váltó

**Leírás:** A mágus a bűbáj ráhelyezésétől kezdve 20 percig megosztja érzékeit egy szövetségesével, korlátlan távolságból akár, viszont a mágusnak látni kell a szövetségest, amikor ráhelyezi a mágiát.

**Név:**  Rückwerfen /  Visszalökés

**Szint:** 8.

**Ár:** 4500 váltó

**Leírás:**  A mágus a botja végébe(bot nélkül az öklébe, de az önsebzést is okozhat) koncentrálja a varázserejét, s ezzel üti meg a túl közel merészkedett ellenfelet. Az eltalált célpont visszalökődik súlytól függetlenül tíz méterre.

**Név:**  Zukunft sehen /  Jövőbelátás

**Szint:** 9.

**Ár:** 5000 váltó

**Leírás:**  A mágus naponta egyszer felhasználhassa ezt a képességet, hogy megláthasson egy eseményt, ami maximum 1 perc múlva fog bekövetkezni. Ha ellenintézkedéseket tesz, megváltozhat a jövő.

**Név:**  Dimension Portal /  Dimenzióportál

**Szint:** 10.

**Ár:** 6000 váltó

**Leírás:**  A mágus képes létrehozni egy saját ízlése szerint berendezhető zsebdimenziót, amelyre képes kaput nyitni. A dimenzióból kifelé egy ajtó vezet, amely megnyitástól kezdve öt percig áttörhetetlen, ezután a bennrekedtek önerőből képesek áttörni és elmenekülni belőle.

Vissza a kasztokhoz